ΠΡΟΣΧΕΔΙΟ ΣΥΜΠΛΗΡΩΜΑΤΙΚΟΥ ΚΑΙ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 1 ΤΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2001 ΤΜΗΜΑ III - ΕΠΙΤΡΟΠΗ

(υποβληθέν από την Επιτροπή)

Έχοντας υπόψη:

- το άρθρο 78 της συνθήκης ίδρυσης της Ευρωπαϊκής Κοινότητας Άνθρακα και Χάλυβα,

- το άρθρο 272 της συνθήκης ίδρυσης της Ευρωπαϊκής Κοινότητας,

- το άρθρο 177 της συνθήκης ίδρυσης της Ευρωπαϊκής Κοινότητας Ατομικής Ενέργειας,

- το άρθρο 15 του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων [1], όπως τροποποιήθηκε με τον κανονισμό αριθ. 2673/1999 [2] της 13ης Δεκεμβρίου 1999,

[1] ΕΕ L 356, 31.12.1977, σ. 1

[2] ΕΕ L 326, 18.12.1999, σ.1.

Η Ευρωπαϊκή Επιτροπή παρουσιάζει στην αρμόδια για τον προϋπολογισμό αρχή το σχέδιο συμπληρωματικού και διορθωτικού προϋπολογισμού αριθ. 1 του προϋπολογισμού του 2001 για τους λόγους οι οποίοι εκτίθενται στο επεξηγηματικό σημείωμα.

***

Καταρτίζεται επίσης και ένα ξεχωριστό τεχνικό παράρτημα που αφορά τη χρηματοδότηση του παρόντος συμπληρωματικού και διορθωτικού προϋπολογισμού.

ΠΙΝΑΚΑΣ ΠΕΡΙΕΧΟΜΕΝΩΝ

I. ΑΙΤΙΟΛΟΓΙΚΗ ΕΚΘΕΣΗ

1. Συνοπτικός πίνακας

II. ΔΑΠΑΝΕΣ

1. ΥΠΟΤΟΜΕΑΣ 1α: ΟΡΓΑΝΩΣΕΙΣ ΑΓΟΡΩΝ ΚΑΙ ΣΥΝΑΦΗ ΜΕΤΡΑ

1.1. Η κρίση της ΣΕΒ στον τομέα του βόειου κρέατος

1.2. Ισοτιμία EUR/$

1.2.1. Η προσαρμογή

1.2.2. Δημοσιονομικοί κίνδυνοι που συνδέονται με την προσαρμογή της ισοτιμίας

2. ΑΛΛΑΓΕΣ ΣΤΗΝ ΟΝΟΜΑΤΟΛΟΓΙΑ ΚΑΙ ΣΤΙΣ ΠΑΡΑΤΗΡΗΣΕΙΣ ΤΟΥ ΠΡΟΫΠΟΛΟΓΙΣΜΟΥ - ΔΙΑΓΡΑΦΗ ΘΕΣΕΩΝ

2.1. ΤΟΜΕΑΣ 1Α - ΓΕΩΡΓΙΚΕΣ ΔΑΠΑΝΕΣ

2.2. ΤΟΜΕΑΣ 4 - ΕΞΩΤΕΡΙΚΗ ΔΡΑΣΗ

I. ΑΙΤΙΟΛΟΓΙΚΗ ΕΚΘΕΣΗ

(1) Από το Δεκέμβριο ήδη η Επιτροπή ανακοίνωσε ότι θα παρουσίαζε έναν ΣΔΠ στις αρχές του 2001 σχετικά με τις πρόσθετες δαπάνες που συνεπάγεται η σπογγώδης εγκεφαλοπάθεια των βοοειδών (ΣΕΒ). Το Ευρωπαϊκό Συμβούλιο της Νίκαιας επεσήμανε ότι τα μέτρα που θα επρότεινε η Επιτροπή θα 'συμφωνούσαν απόλυτα με τις δημοσιονομικές προοπτικές'. Πρόκειται όμως για έναν πολύ επείγοντα και στοχοθετημένο ΣΔΠ και για το λόγο αυτό δεν μπόρεσε να γίνει προσαρμογή των γεωργοοικονομικών υποθέσεων για την Κοινή Γεωργική Πολιτική. Η κρίση της σπογγώδους εγκεφαλοπάθειας των βοοειδών ξέσπασε περί τα τέλη του περασμένου έτους και ήταν πολύ αργά να ενσωματωθεί στην τρέχουσα διαδικασία του προϋπολογισμού. Ο προϋπολογισμός που εγκρίθηκε για το 2001 αφήνει ένα περιθώριο 1.232,3 εκατ. EUR κάτω από το ανώτατο όριο του υποτομέα 1α, το οποίο προτείνεται τώρα να χρησιμοποιηθεί.

Τα βασικά θέματα που καλύπτονται από την παρούσα πρόταση είναι: οι πρόσθετες δαπάνες που ενέκρινε το Δεκέμβριο το Συμβούλιο Υπουργών Γεωργίας και αφορούν το πρόγραμμα καταστροφής ζώων ηλικίας άνω των 30 μηνών (700 εκατ. EUR), την παρέμβαση στην αγορά βοδινού κρέατος (238 εκατ. EUR) και τη συγχρηματοδότηση ελέγχων της σπογγώδους εγκεφαλοπάθειας των βοοειδών (33 εκατ. EUR). Αυτές οι δαπάνες που έχουν σχέση με τη σπογγώδη εγκεφαλοπάθεια των βοοειδών ανέρχονται σε 971 εκατ. EUR.

Με τον παρόντα ΣΔΠ προτείνεται επίσης η προσαρμογή της ισοτιμίας ευρώ/δολαρίου. Σύμφωνα με τον νέο κανονισμό για τη δημοσιονομική πειθαρχία [3] που ισχύει από την 1η Οκτωβρίου 2000 (άρθρο 8), για τη διορθωτική επιστολή 2/2001 η συναλλαγματική ισοτιμία ήταν 0,91, γεγονός που προκάλεσε σημαντικές οικονομίες εξαιτίας της υποτίμησης του ευρώ σε σχέση με την ισοτιμία του προσχεδίου του προϋπολογισμού. Ο κανονισμός σχετικά με τη δημοσιονομική πειθαρχία προβλέπει επίσης ότι η Επιτροπή προσαρμόζει την ισοτιμία επ' ευκαιρία του ΣΔΠ γεγονός που επηρεάζει τον τομέα 1 των δημοσιονομικών προοπτικών. Για την εν λόγω περίοδο αναφοράς η ισοτιμία είναι 0, 87. Πάνω σε αυτή τη βάση οι διαθέσιμες πιστώσεις πρέπει να μειωθούν κατά 245 εκατ. EUR ώστε να ληφθεί υπόψη η μείωση της διαφοράς ανάμεσα στις διεθνείς τιμές αγοράς και στις τιμές ΕΕ. Με αυτές τις υποθέσεις για το έτος 2001 οι μεγαλύτερες μειώσεις αφορούν τις αροτραίες καλλιέργειες (178 εκατ. EUR), και ακολουθούν μικρότερες μειώσεις για τη ζάχαρη, για τα κλωστικά φυτά και για τους άλλους φυτικούς τομείς και φυτικά προϊόντα (22, 24 και 16 εκατ. EUR αντίστοιχα). Μικρές προσαρμογές μπορούν να γίνουν για την επισιτιστική βοήθεια και για το POSEI.

[3] Κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000.

(2) Ένα πρόσθετο τεχνικό στοιχείο του παρόντος προσχεδίου ΣΔΠ είναι η προτεινόμενη τροποποίηση των δύο παρατηρήσεων του προϋπολογισμού στον τομέα 4: εξωτερικές δράσεις. Η παρατήρηση σχετικά με το Β7-541 για τα Δυτικά Βαλκάνια θα μπορούσε να συμπληρωθεί προκειμένου να επιτραπεί στον Οργανισμό Ανασυγκρότησης, η οποία δραστηριοποιείται προς το παρόν στο Κοσσυφοπέδιο και στη Σερβία να επεκτείνει τη δράση της προς το Μαυροβούνιο, το τρίτο μέρος της Γιουγκοσλαβικής Ομοσπονδίας. Προς το σκοπό αυτό, και σύμφωνα με τα προβλεπόμενα στα B7-542 και B7-546, θα πρέπει να επιτραπεί στον οργανισμό αυτό να καλύψει τις διοικητικές του δαπάνες με το 8% κατ' ανώτατο όριο των συνολικών κεφαλαίων που διαχειρίζεται για το πρόγραμμα.

Οι πρόσθετες πιστώσεις μπορούν να χρηματοδοτηθούν από την αύξηση του διαθέσιμου πλεονάσματος από το οικονομικό έτος 2000, το οποίο προέκυψε από την αύξηση των εσόδων και από την υποεκτέλεση των πιστώσεων, ειδικά στον τομέα των Διαρθρωτικών Ταμείων. Για το λόγο αυτό η πρόσκληση για ίδιους πόρους δεν αλλάζει.

1. Συνοπτικός πίνακας

Επίπτωση του ΣΔΠ στις δημοσιονομικές προοπτικές

TTTABLE

(*) Περιλαμβάνονται και τα 163 εκατ. EUR που είναι οι εισφορές του προσωπικού στο συνταξιοδοτικό σύστημα σύμφωνα με την υποσημείωση 2 των δημοσιονομικών προοπτικών και του δημοσιονομικού πλαισίου για την ΕΕ21 που είναι συνημμένο στο ΙΙΑ της 6ης Μαΐου 1999.

(**) Λαμβάνοντας υπόψη την κινητοποίηση του μέσου ευελιξίας για τη Σερβία που αφορά ποσό 200 εκατ. EUR.

II. ΔΑΠΑΝΕΣ

1. ΥΠΟΤΟΜΕΑΣ 1α: ΟΡΓΑΝΩΣΕΙΣ ΑΓΟΡΩΝ ΚΑΙ ΣΥΝΑΦΗ ΜΕΤΡΑ

Όσον αφορά τη Γεωργία, ο παρών ΣΔΠ έχει ως στόχο να της διαθέσει πρόσθετους πόρους για την αντιμετώπιση της κρίσης της ΣΕΒ στον τομέα του βόειου κρέατος και ειδικότερα για την εφαρμογή των συμπερασμάτων του Συμβουλίου των Υπουργών Γεωργίας της 4ης Δεκεμβρίου 2000. Εξάλλου, προσαρμόζει την ισοτιμία ευρώ/δολαρίου όπως προβλέπεται από το νέο κανονισμό για τη δημοσιονομική πειθαρχία. Αυτές οι αλλαγές αφορούν μόνο τον υποτομέα 1α, ο οποίος αφορά τις κοινές οργανώσεις των αγορών και τον υποτομέα 1β, που αφορά την ανάπτυξη της υπαίθρου.

Ως αποτέλεσμα της ενσωμάτωσης των συμπερασμάτων του Συμβουλίου στον προϋπολογισμό, το περιθώριο κάτω από το ανώτατο όριο των δημοσιονομικών προοπτικών για τον υποτομέα 1α (40.035 εκατ. EUR) μειώνεται από τα 1.232,3 εκατ. EUR στα 261,3 εκατ. EUR. Λαμβανομένης υπόψη της ισοτιμίας ευρώ/δολαρίου το περιθώριο αυξάνεται τελικά στα 506,3 εκατ. EUR.

1.1. Η κρίση της ΣΕΒ στον τομέα του βόειου κρέατος

Η κρίση του βόειου κρέατος εμφανίστηκε περί τα τέλη της διαδικασίας του προϋπολογισμού για το 2001 και ήταν αδύνατο να προσαρμοστούν καταλλήλως οι πιστώσεις με βάση τις αποφάσεις που ελήφθησαν το Δεκέμβριο του 2000.

Στις 4 Δεκεμβρίου του 2000 το Συμβούλιο των Υπουργών Γεωργίας ενέκρινε μία δέσμη μέτρων εκ των οποίων 2 έχουν άμεση επίπτωση στον κοινοτικό προϋπολογισμό και απαιτούν πρόσθετους χρηματοοικονομικούς πόρους.

Το πρώτο ετέθη σε ισχύ τυπικά από την Επιτροπή (κανονισμός αριθ. 2777/2000 της Επιτροπής της 18.12.2000) μετά από διαβούλευση με την επιτροπή διαχείρισης και περιλαμβάνει δύο στοιχεία:

- Ένα πρόγραμμα καταστροφής που έχει ως στόχο να αγοραστούν και να καταστραφούν τα βοοειδή ηλικίας άνω των 30 μηνών που δεν υπέστησαν έλεγχο για ΣΕΒ και προορίζονταν για σφαγή. Το πρόγραμμα αυτό, το οποίο έχει ως στόχο να κρατήσει μακριά από την ανθρώπινη αλυσίδα διατροφής το μη ελεγμένο κρέας, ισχύει από την 1η Ιανουαρίου μέχρι τις 30 Ιουνίου του 2001. Υπό ορισμένες συνθήκες ακόμη και τα ελεγμένα βοοειδή μπορούν να υπαχθούν στο ίδιο πρόγραμμα. Το 70% της τιμής αγοράς χρηματοδοτείται από τον κοινοτικό προϋπολογισμό. Το υπόλοιπο 30% και όλες οι δαπάνες (αποθήκευσης, καταστροφής, κλπ) επιβαρύνει τα κράτη μέλη.

Οι δαπάνες εκτιμώνται σε 700 εκατ. EUR (530.000 τόνοι με μέσο κόστος 1.321 EUR/τόνο).

- Η υποχρέωση να ελεγχθούν από την 1η Ιανουαρίου του 2001, αντί της 1ης Ιουλίου του 2001 όπως είχε αρχικά αποφασιστεί, όλα τα βοοειδή ηλικίας άνω των 30 μηνών που προορίζονται για ανθρώπινη κατανάλωση. Ο προϋπολογισμός της ΕΕ διαθέτει 15 EUR ανά έλεγχο κατ' ανώτατο όριο. Αυτό σημαίνει ότι θα χρειαστούν πρόσθετες πιστώσεις, οι οποίες δεν καλύπτονται από τον προϋπολογισμό της ΕΕ, ύψους 33 εκατ. EUR (2,2 εκατ. έλεγχοι). Υπενθυμίζεται ότι ο προϋπολογισμός της ΕΕ προβλέπει ήδη τις πιστώσεις για τους ελέγχους σχετικά με την ΣΕΒ ως κτηνιατρικά μέτρα για όλα τα ζώα που διατρέχουν κίνδυνο (από την 1η Ιανουαρίου μέχρι τις 30 Ιουνίου του 2001) και για όλα τα βοοειδή άνω των 30 μηνών που θα σφαγούν από την 1η Ιουλίου του 2001 και μετά.

- Το δεύτερο μέτρο είναι η εφαρμογή του ισχύοντος καθεστώτος δημόσιας παρέμβασης, το οποίο επιτρέπει στην Επιτροπή να αγοράζει όταν οι τιμές της αγοράς πέφτουν κάτω από ορισμένα επίπεδα. Ο στόχος είναι να παρεμποδιστεί η πτώση των τιμών της αγοράς ώστε να μην πέσουν στο επίπεδο κάτω από το οποίο κινητοποιείται το δίκτυ ασφάλειας. Κάτω από το δίκτυ ασφάλειας η Επιτροπή είναι υποχρεωμένη να αγοράσει κάθε προσφερόμενη ποσότητα. Οι δαπάνες που προβλέπονται βάσει του καθεστώτος δημόσιας παρέμβασης ανέρχοτναι σε 238 εκατ. EUR (125.000 τόνοι με μέσο κόστος 1.900 EUR/τόνο).

- Συνεπώς, οι πρόσθετες ανάγκες για τα δύο μέτρα ανέρχονται σε 971 εκατ. EUR. Υπενθυμίζεται ότι η αύξηση των προκαταβολών για ορισμένες πριμοδοτήσεις βοοειδών από 60% σε 80%, που ενέκρινε το Συμβούλιο και αποφάσισε τυπικά η Επιτροπή, δεν έχει καμία επίπτωση στον κοινοτικό προϋπολογισμό, καθώς η πληρωμή της προκαταβολής και του υπολοίπου γίνεται εντός του ίδιου οικονομικού έτους.

Η Επιτροπή επ' ευκαιρία του ΣΔΠ προτείνει στην αρμόδια για τον προϋπολογισμό αρχή τη μεταφορά 60 εκατ. EUR από το κεφάλαιο B0-40 στο άρθρο B1-330 "Προγράμματα εξάλειψης και παρακολούθησης των ζωικών ασθενειών καθώς και παρακολούθησης της φυσικής κατάστασης των ζώων τα οποία θα μπορούσαν να θέσουν σε κίνδυνο τη δημόσια υγεία σε συνδυασμό με κάποιον εξωτερικό παράγοντα" για την πραγματοποίηση ελέγχων σχετικά με τη ΣΕΒ. Πράγματι, η Επιτροπή έχει δημιουργήσει τη νομική βάση για αυτούς τους ελέγχους (απόφαση της Επιτροπής της 30.11.2000 για την έγκριση των προγραμμάτων παρακολούθησης της ΣΕΒ που υπέβαλαν για το 2001 τα κράτη μέλη και τον καθορισμό του ύψους της κοινοτικής χρηματοδοτικής συνδρομής (ΕΕ L 308, 08/12/2000, σ. 35 έως 38).

1.2. Ισοτιμία EUR/$

1.2.1. Η προσαρμογή

Ενώ μέχρι πέρυσι η ισοτιμία ευρώ/δολαρίου που εχρησιμοποιείτο για την εκτίμηση των γεωργικών δαπανών παρέμενε σταθερή καθ' όλη τη διάρκεια της διαδικασίας του προϋπολογισμού, ο νέος κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000 σχετικά με τη δημοσιονομική πειθαρχία υποχρεώνει την Επιτροπή να προσαρμόζει την ισοτιμία επ' ευκαιρία του ΣΔΠ. Πράγματι, σύμφωνα με το άρθρο 8 του κανονισμού η Επιτροπή πρέπει να χρησιμοποιεί :

- Για το παρελθόν, την ισοτιμία από την 1η Αυγούστου του προηγούμενου οικονομικού έτους μέχρι το τέλος του τελευταίου τριμήνου που έληξε τουλάχιστον 20 μέρες πριν από την έγκριση του δημοσιονομικού εγγράφου από την Επιτροπή. Η μέση ισοτιμία που παρατηρήθηκε κατά τη διάρκεια αυτής της περιόδου (1η Αυγούστου μέχρι 31 Δεκεμβρίου 2000, δηλαδή 5 μήνες) ήταν 1 EUR = 0,877$.

- Ως πρόβλεψη για το υπόλοιπο οικονομικό έτος, την μέση ισοτιμία κατά το τελευταίο τρίμηνο που έληξε τουλάχιστον 20 μέρες πριν από την έγκριση του δημοσιονομικού εγγράφου από την Επιτροπή. Αυτή η τρίμηνη περίοδος αρχίζει από την 1η Οκτωβρίου 2000 και λήγει στις 31 Δεκεμβρίου 2000, η δε μέση ισοτιμία που θα πρέπει να χρησιμοποιηθεί για τους υπόλοιπους 7 μήνες είναι 1 EUR = 0,868 $.

Ενώ ο προϋπολογισμός του 2001 βασίζεται στην ισοτιμία 1EUR = 0,91$, η ισοτιμία που θα ληφθεί υπόψη για το ΣΔΠ είναι 0,87 λόγω της ανατίμησης του δολαρίου έναντι του ευρώ. Από οικονομική άποψη η ισχυροποίηση του δολαρίου μειώνει το χάσμα ανάμεσα στις τιμές αγοράς στην ΕΕ και στις διεθνείς τιμές αγοράς σε ευρώ και οδηγεί στη μείωση των επιστροφών κατά την εξαγωγή και ορισμένων ενισχύσεων που βασίζονται στις διεθνείς τιμές αγοράς.

Με βάση τις γεωργοοικονομικές υποθέσεις του προϋπολογισμού του 2001, η νέα ισοτιμία του 0,87 προκαλεί μείωση των πιστώσεων κατά 245 εκατ. EUR, η οποία κατανέμεται ως εξής:

- Κεφάλαιο B1-10 Αροτραίες καλλιέργειες: 178 εκατ. EUR

- Κεφάλαιο B1-11 Ζάχαρη: 22 εκατ. EUR

- Κεφάλαιο B1-14 Κλωστικά φυτά (π.χ. βαμβάκι): 24 εκατ. EUR

- Κεφάλαιο B1-18 Λοιποί τομείς φυτικών προϊόντων

(π.χ. ρύζι): 16 εκατ. EUR

- Κεφάλαιο B1-31 Επισιτιστικά προγράμματα

(π.χ. επισιτιστική βοήθεια): 4 εκατ. EUR

- Κεφάλαιο B1-32 POSEI: 1 εκατ. EUR

1.2.2. Δημοσιονομικοί κίνδυνοι που συνδέονται με την προσαρμογή της ισοτιμίας

Η νέα ισοτιμία του 0,87 αντί της ισοτιμίας του προϋπολογισμού 0,91 είναι το αποτέλεσμα της υποτίμησης του ευρώ έναντι του δολαρίου μέχρι το τέλος Νοεμβρίου του 2000. Έκτοτε όμως το ευρώ έχει ενισχυθεί σημαντικά. Για το λόγο αυτό υπάρχει σοβαρός κίνδυνος η μέση ισοτιμία να είναι λιγότερο ευνοϊκή, από δημοσιονομική άποψη, και να προκαλέσει πρόσθετες δαπάνες. Σύμφωνα με τον κανονισμό για τη δημοσιονομική πειθαρχία τα πρώτα 200 εκατ. EUR πρόσθετων δαπανών, που οφείλονται στη μεταβολή της ισοτιμίας σε σχέση με την ισοτιμία του προϋπολογισμού, θα πρέπει να καλυφθούν από το ΕΓΤΠΕ-Τμήμα Εγγυήσεων (οι δαπάνες άνω των 200 εκατ. EUR μπορούν να καλυφθούν με μεταφορά από το νομισματικό αποθεματικό).

2. ΑΛΛΑΓΕΣ ΣΤΗΝ ΟΝΟΜΑΤΟΛΟΓΙΑ ΚΑΙ ΣΤΙΣ ΠΑΡΑΤΗΡΗΣΕΙΣ ΤΟΥ ΠΡΟΫΠΟΛΟΓΙΣΜΟΥ - ΔΙΑΓΡΑΦΗ ΘΕΣΕΩΝ

2.1. ΤΟΜΕΑΣ 1Α - ΓΕΩΡΓΙΚΕΣ ΔΑΠΑΝΕΣ

Τα διάφορα μέτρα που ελήφθησαν στο πλαίσιο της κρίσης της ΣΕΒ εμπίπτουν στον βασικό κανονισμό που διέπει την κοινή οργάνωση της αγοράς βόειου κρέατος (κανονισμός (ΕΚ) αριθ. 1254/1999 του Συμβουλίου της 17ης Μαΐου 1999). Για την επίτευξη της μεγαλύτερης δυνατής διαφάνειας του προϋπολογισμού η Επιτροπή προτείνει να συμπληρωθεί ως εξής η παρατήρηση σχετικά με την θέση B1-2129 (Βόειο/μοσχαρίσιο κρέας) "Η θέση αυτή προορίζεται να καλύψει άλλες παρεμβάσεις, ιδίως εκείνες που προκύπτουν από την εφαρμογή του άρθρου 38 του κανονισμού (ΕΚ) αριθ. 1254/1999):

"όπως είναι τα έκτακτα μέτρα που λαμβάνονται για την αντιμετώπιση της κατάστασης στην αγορά βόειου κρέατος που προκλήθηκε από την κρίση ΣΕΒ η οποία ξέσπασε τον Οκτώβριο του 2000."

2.2. ΤΟΜΕΑΣ 4 - ΕΞΩΤΕΡΙΚΗ ΔΡΑΣΗ

Συνεργασία με τις χώρες των Δυτικών Βαλκανίων

Ήδη στον προϋπολογισμό του 1999 είχε δημιουργηθεί ένα κονδύλι (Β7-546) για την ανασυγκρότηση του Κοσσυφοπεδίου το οποίο επρόκειτο να διαχειριστεί ο Ευρωπαϊκός Οργανισμός Ανασυγκρότησης που δημιουργήθηκε για το σκοπό αυτό. Κατά τη διάρκεια της διαδικασίας του προϋπολογισμού για το 2001 και ως γρήγορη αντίδραση στις δημοκρατικές αλλαγές δημιουργήθηκε ένα νέο κονδύλιο, το B7-542 για την ενίσχυση της Σερβίας, το οποίο επρόκειτο επίσης να το διαχειρίζεται ο Οργανισμός Ανασυγκρότησης. Κατά συνέπεια η εντολή του Οργανισμού διευρύνθηκε ώστε να καλύπτει ολόκληρη την Ομοσπονδιακή Δημοκρατία της Γιουγκοσλαβίας. Προς το παρόν πάντως το Μαυροβούνιο, που αποτελεί επίσης μέρος της Γιουγκοσλαβικής Ομοσπονδίας, καλύπτεται από το Β7-541. Το άρθρο αυτό όμως δεν προβλέπει τη διάθεση πιστώσεων στον οργανισμό αυτό για την εφαρμογή του προγράμματος στις καλυπτόμενες χώρες. Για το λόγο αυτό προτείνεται να προστεθεί η ίδια παρατήρηση που υπάρχει στα άρθρα B7-542 και B7-546 σε σχέση με τον εν λόγω οργανισμό στο άρθρο Β7-541 που αφορά το Μαυροβούνιο.

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΤΙΤΛΟΣ 3

ΔΙΑΘΕΣΙΜΑ ΠΛΕΟΝΑΣΜΑΤΑ

ΚΕΦΑΛΑΙΟ 30 - ΔΙΑΘΕΣΙΜΟ ΠΛΕΟΝΑΣΜΑ ΑΠΟ ΤΟ ΠΡΟΗΓΟΥΜΕΝΟ ΟΙΚΟΝΟΜΙΚΟ ΕΤΟΣ

300 - ΔΙΑΘΕΣΙΜΟ ΠΛΕΟΝΑΣΜΑ ΑΠΟ ΤΟ ΠΡΟΗΓΟΥΜΕΝΟ ΟΙΚΟΝΟΜΙΚΟ ΕΤΟΣ

TTTABLE

Παρατηρήσεις: αμετάβλητες

ΚΑΤΑΣΤΑΣΗ ΔΑΠΑΝΩΝ

ΤΜΗΜΑ III - ΕΠΙΤΡΟΠΗ

Σύνοψη των πιστώσεων (σε εκατ. ευρώ)

TTTABLE

Αλλαγές στην ονοματολογία και στις παρατηρήσεις του ΠΡΟΫΠΟΛΟΓΙΣΜΟΥ

Άρθρο B7-541 - Βοήθεια στις χώρες των Δυτικών Βαλκανίων

- Προστίθεται (μετά την φράση...- την ανάπτυξη στενότερων σχέσεων μεταξύ των δικαιούχων χωρών και ...) η ακόλουθη φράση: "την περιφερειακή, τη διεθνή, τη διασυνοριακή και την διαπεριφερειακή συνεργασία."

- Διαγράφεται: "Στην περίπτωση που η εντολή του Ευρωπαϊκού Οργανισμού για την Ανασυγκρότηση διευρυνθεί .... που αφορούν τις εν λόγω περιοχές."

- Προστίθεται : "Για τη Δημοκρατία του Μαυροβουνίου και για τις άλλες περιοχές που καλύπτονται από το παρόν άρθρο προς τις οποίες μπορεί να επεκταθεί η εντολή του Ευρωπαϊκού Οργανισμού για την Ανασυγκρότηση οι πιστώσεις έχουν επίσης στόχο να καλύψουν την επιχορήγηση του Ευρωπαϊκού Οργανισμού για την Ανασυγκρότηση για την εκτέλεση των επιχειρησιακών προγραμμάτων που έχει αναλάβει καθώς και τις λειτουργικές του δαπάνες. Για τις εν λόγω δαπάνες θα διατεθεί ένα ποσό που δεν θα υπερβαίνει το 8% του συνολικού πολυετούς προϋπολογισμού που έχει καθοριστεί γι' αυτά τα μέτρα. "